[{"text_idx": "#000004", "text": "Jose Antonio Mujika euskaltzain urgazleak irakurri du Juan Antonio Letamendia euskaltzain urgazle donostiarraren hilberri txostena. Haren ibilbide osoa berrikusi du, baina bere proRla labur zehaztu du hitzaldiaren hasieran: \u201cGaztetan euskaldunduta, emaitza bikainak eskaini zituen euskalgintzan: idazle hasieran; irakasle gero, metodogile trebe; itzultzaile eta ikertzaile ere izan zen neurri batean; eta euskarazko komikigintzan ere ale bikainak eskaini zituen\u201d."}, {"text_idx": "#000006", "text": "Halaber, Elena Martinez de Madina euskaltzain urgazleak Angel Ibisate euskaltzain urgazle gasteiztarraren bizitzako pasadizoak irakurri ditu Tabakaleran. Esan du \u201cgasteiztar petoa\u201d zela, eta \u201ctrebetasun eta adimen handiko gizona\u201d. Arabako AEKren sortzaileetarikoa izan zen Ibisate, eta urte askotan Gasteizko Elizbarrutiaren Seminarioko bibliotekari izan zen."}, {"text_idx": "#000007", "text": "Xipri Arbelbide ohorezko euskaltzainari egokitu zaio Pierre Andiazabal apaiz eta itzultzaile urrun\u0303arraren biograRa aletzea. Arbelbidek adierazi du garrantzi handia izan zuela meza euskaraz ematearen aldeko mugimenduan: \u201cEuskarazko liturgiaren aita izan zen\u201d. Horrela, 3.000 orrialdetik gora itzuli zituen, \u2018Othoizlari\u2019 aldizkarian publikatu zirela gehienak."}, {"text_idx": "#000008", "text": "Azkenik, Paulo Agirrebaltzategi ohorezko euskaltzainak Joan Mari Torrealdai euskaltzain emeritu foruarraren ibilbidea izan du gogoan. Gauza guztien gainetik, Torrealdai \u201ceuskal kulturaren gidaria eta behatzailea\u201d izan dela esan du Agirrebaltzategik. Kazetaria, idazlea, irakaslea, ikertzailea, kultur sustatzailea eta zenbait aldizkariren zuzendari (Gure Izarra, Anaitasuna, Jakin) eta kudeatzaile (Euskaldunon Egunkaria, Jakin) izan zela gogoratu du."}, {"text_idx": "#000011", "text": "GAZTEON KZ aldizkariko edukiak baimenik eskatu gabe kopiatu, moldatu, zabaldu eta argitaratu ditzakezu, beti ere, bere jatorria aipatzen baduzu."}, {"text_idx": "#000013", "text": "Zabaltzen ditugun albiste, erreportaje, elkarrizketa eta gainontzeko edukien kalitatea bermatzen saiatzen gara."}]